Coordenadas: 54°52′N 66°46′O﻿ / ﻿54.867, -66.767


|  |  |
| --- | --- |
|  | Este artigo amosa letras nativas canadenses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Kawawachikamach** (en naskapi ᑲᐛᐛᒋᑲᒪᒡ Kawâwâchikamach) é unha entidade naskapi situada no sur do lago Matemace, a aproximadamente 15 quilómetros o nordés de Schefferville no Quebec. Como a maioría das entidades autóctonas do Quebec, Eastmain, componse dun territorio reservado de categoría IA, onde se atopa a contorna urbanizada onde viven os membros da nación naskapi de Kawawachikamach e que é de xurisdición federal, e mais dun municipio vilego naskapi de categoría IB, deshabitado e de xurisdición provincial. Administrativamente, dentro do Quebec, intégrase na rexión de Côte-Nord.

Xeografía
---------

O territorio reservado de Kawawachikamach sitúase ao sur do paralelo 55 e constitúe un enclave dentro do territorio non organizado de Lac-Vacher e malia localizarse xeograficamente dentro da municipalidade rexional de condado de Caniapiscau non forma parte dela. Pola contra, a municipalidade vilega naskapi está o norte do paralelo 55 e está dentro do territorio de Kativik.

Etimoloxía
----------

Kawawachikamach significa en naskapi "río sinuoso que vira en gran lago"

Historia
--------

Os naskapi de Kawawachikamach vivían tradicionalmente no norte do Quebec, pero logo de varios desprazamamentos en 1956 trasladáronse de Fort Chimo a Schefferville. Funcionarios do goberno puideron inducir ou ordenar este movemento pero nada fixeron para preparar a súa chegada a Schefferville. Os naskapi establéceronse preto do aeroporto en choupanas construídas con materiais residuais. As autoridades municipais traladáronos a Lac-John, e alí viviron en condicións de pobreza, sen auga, sumidoiros, electricidade, escolas nin atención médica. En 1968 formouse a reserva de Matimekosh e para alí foron os naskapi en 1972 canda os innu.

Na década de 1970 os naskapi principian as negociacións para lograr o seu propio asentamento. En 1978 renunciaron a calquera dereito ou interese á reserva Matimekosh como requisito para un acordo co Quebec que recoñecía a formación da súa propia reserva e en 1981 o goberno do Quebec transferiu 41.44 km2 de terra ao goberno do Canadá para beneficio exclusivo dos naskapi. En 1983 os primeiros residentes asentaron na vila, especificamente adaptada á contorna.

Goberno e administración
------------------------

Kawawachikamach está administrado por un consello de banda dirixido polo xefe Noah Swappie dende 1999. Anteriormente, a Nación Naskapi de Kawawachikamach era coñecida como a *Banda Naskapi de Quebec* ou os *Naskapi de Schefferville*. A nación — representada no seo da administración rexional de Kativik polo xefe de banda, que é de facto alcalde da municipalidade vilega naskapi- dispón dun «territorio exclusivo de caza, pesca e captura» cunha superficie de 4 144 km2 .

Demografía
----------

Serie de poboación histórica de Kawawachikamach| Ano | 1991 | 1996 | 2001 | 2006 | 2011 | 2016 | 2021 |
| --- | --- | --- | --- | --- | --- | --- | --- |
| Poboación | 405 | 487 | 540 | 569 | 586 | 601 | 641 |

Linguas
-------

Segundo o censo de 2016 o naskapi é a lingua materna de 490 habitantes da localidade e a segunda lingua é o inglés con 50 falantes. O innu é a lingua materna de 25 persoas e o francés de 5. Ademais outras 5 persoas afirman que a súa lingua materna é o francés e unha lingua non oficial. Por coñecemento das dúas linguas oficiais 440 persoas afirman que falan inglés como primeira lingua oficial, un total de 110 falan inglés e francés, 15 só francés e hai 40 persoas que non falan ningunha das dúas linguas oficiais. Son un total de 570 persoas os que afirman que poden falar naspaki. A maioría da poboación identifícase como indios norteamericanos, con só 15 non nativos. Hai 90 persoas que declaran que teñen algún devanceiro inuit mais só 5 persoas teñen como lingua materna algunha lingua inuit.

Relixión
--------

Os naskapi convertéronse ao cristianismo ao longo do século XX e a maioría son de confesión anglicana, a igrexa parroquial de San Xoán de Kawawachikamach dependende da diocese do Quebec da Igrexa Anglicana do Canadá que agrupa os anglicanos locais. O reverendo ao cargo é Silas Nabinicaboo, tamén tradutor da Corporación de Desenvolvementon Naskapi. 

Segundo o censo de 2001 eran 35 os católicos da localidade, pero non contan con lugar de culto.

Notas
-----

1. ↑  "Kawawachikamach". *Répertoire des municipalités*.
2. 1 2  Commission de toponymie du Québec
3. 1 2  "Our Nation - History". Naskapi Nation of Kawawachikamach. Consultado o 2010-10-19.
4. ↑  Natural Resources Canada - Legal Surveys Division, Historical Review - Kawawachikamach land title history Arquivado 2011-07-06 en Wayback Machine.
5. ↑  "Le chef naskapi Noah Swappie réélu". *Radio Canada*. 26 de agosto de 2018.
6. ↑  Dufour, Jules (1993). "Les revendications territoriales des peuples autochtones au Québec". *Cahiers de géographie du Québec* **37** (101): 263–290. ISSN 0007-9766.
7. ↑  "Kawawachikamach, Terres réservées aux Naskapis [Census subdivision], Quebec and Sept-Rivières--Caniapiscau, Census division [Census division], Quebec". *Statistics Canada*.
8. ↑  Tanner, V. (1944). *Newfoundland-Labrador (The Eastern Part of the Labrador Peninsula). Outlines of the Geography, Life, and Customs*. Acta Geographica. p. 659.
9. ↑  "2001 Community Profiles. Kawawachikamach". *Stadistique Canada*.

|  |  |
| --- | --- |
| Control de autoridades | 
* Wd: Q143379
* GeoNames: 5989831
* MusicBrainz: ID
* OSM: 12873747

 |